CELEX: 62013CA0678
Language: ro
Date: 2015-06-04 00:00:00
Title: Cauza C-678/13: Hotărârea Curții (Camera a șaptea) din 4 iunie 2015 – Comisia Europeană/Republica Polonă (Neîndeplinirea obligațiilor de către un stat membru — TVA — Directiva 2006/112/CEE — Anexa III — Aplicarea cotei reduse a TVA-ului echipamentelor medicale, materialului auxiliar și celorlalte aparate, precum și produselor farmaceutice)

20.7.2015   
            
            
               RO
            
            
               Jurnalul Oficial al Uniunii Europene
            
            
               C 236/11
            
         Hotărârea Curții (Camera a șaptea) din 4 iunie 2015 – Comisia Europeană/Republica Polonă
   (Cauza C-678/13) (1)
   
   ((Neîndeplinirea obligațiilor de către un stat membru - TVA - Directiva 2006/112/CEE - Anexa III - Aplicarea cotei reduse a TVA-ului echipamentelor medicale, materialului auxiliar și celorlalte aparate, precum și produselor farmaceutice))
   (2015/C 236/15)
   Limba de procedură: polona
   
      Părțile
   
   
      Reclamantă: Comisia Europeană (reprezentanți: L. Lozano Palacios și D. Milanowska, agenți)
   
      Pârâtă: Republica Polonă (reprezentant: B. Majczyna, agent)
   
      Dispozitivul
   
   
               1)
            
            
               Prin aplicarea cotei reduse a taxei pe valoarea adăugată livrărilor:
               
                           —
                        
                        
                           de echipamente medicale, de materiale auxiliare şi de alte aparate care nu sunt pentru utilizarea personală exclusivă a persoanelor cu handicap sau care nu sunt în mod normal destinate atenuării sau tratării handicapurilor, precum și
                        
                     
                           —
                        
                        
                           de produse care nu sunt produse farmaceutice utilizate în mod normal pentru servicii de sănătate, prevenirea bolilor și tratarea în scopuri medicale și veterinare, nici produse utilizate în scopuri de contracepție și de protecție a igienei feminine,
                        
                     menționate la pozițiile 82, 92 și 103 din anexa nr. 3 din Legea privind taxa pe bunuri și servicii (ustawa o podatku od towarów i usług) din 11 martie 2004, Republica Polonă nu şi-a îndeplinit obligaţiile care îi revin în temeiul articolelor 96-98 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată coroborate cu anexa III la directiva menționată.
            
         
               2)
            
            
               Respinge în rest acțiunea.
            
         
               3)
            
            
               Comisia Europeană și Republica Polonă suportă propriile cheltuieli de judecată.
            
         
      (1)  JO C 61, 1.3.2014.